Diari Oficial de la Generalitat Valenciana


Sumari del DOGV 9350, del 30-05-2022 (2022/4735)

ACORD de 8 d'abril de 2022, del Consell, pel qual, per a l'exercici pressupostari 2022, queden subjectes a control financer permanent en substitució de la intervenció prèvia, la cobertura de vacants de llocs no docents en centres educatius i llocs vacants en centres dependents de la Vicepresidència i Conselleria d'Igualtat i Polítiques Inclusives, en relació amb l'apartat quart de l'Acord de 24 d'agost de 2012, del Consell, pel qual es determinen els aspectes addicionals que cal comprovar per la Intervenció en l'exercici de la fiscalització de la despesa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9350

Data del DOGV
:   30-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4735


Data del document
:   08-04-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 8 d'abril de 2022, del Consell, pel qual, per a l'exercici pressupostari 2022, queden subjectes a control financer permanent en substitució de la intervenció prèvia, la cobertura de vacants de llocs no docents en centres educatius i llocs vacants en centres dependents de la Vicepresidència i Conselleria d'Igualtat i Polítiques Inclusives, en relació amb l'apartat quart de l'Acord de 24 d'agost de 2012, del Consell, pel qual es determinen els aspectes addicionals que cal comprovar per la Intervenció en l'exercici de la fiscalització de la despesa. [2022/4735]  
Des de la Secretaria Autonòmica d'Educació i Formació Professional, la Secretaria Autonòmica de Justicia i Administració Pública i la Sotssecretaria de la Vicepresidència i Conselleria d'Igualtat i Polítiques Inclusives, s'han dut a terme diferents gestions dirigides a agilitzar la cobertura de vacants de llocs no docents en centres educatius i llocs vacants en centres dependents de la Vicepresidència i Conselleria d'Igualtat i Polítiques Inclusives, amb funcions en tots dos casos d'atenció directa al públic, en entendre que en la situació actual de crisi sanitària provocada per la Covid-19, aquest personal desenvolupa funcions de particular importància sanitària.  
En conseqüència es considera adequat mantindre el règim de fiscalització previst en l'Acord de 16 d'abril de 2021, del Consell (DOGV 9074 / 03.05.2021), en virtut del qual quedaven subjectes a control financer permanent en substitució de la intervenció prèvia determinats expedients relatius a despeses de personal que presta serveis en centres dependents de les conselleries competents en matèria d'educació i serveis socials.  
En aquest sentit, l'article 98.2 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, habilita al Consell, a proposta de la Intervenció General de la Generalitat, per a acordar de forma motivada l'aplicació del control financer permanent, en substitució de la funció interventora en els òrgans de l'Administració de la Generalitat o organismes autònoms dependents d'aquesta, bé respecte de tota la seua activitat o exclusivament respecte d'algunes àrees de gestió. Aquests acords, així com els motius que els justifiquen, han de ser publicats en el Diari Oficial de la Generalitat Valenciana en el termini màxim de vint dies des de la seua aprovació.  
D'altra banda, l'Acord de 24 d'agost de 2012, del Consell, pel qual es determinen els extrems addicionals a comprovar per la Intervenció en l'exercici de la fiscalització de la despesa, recull en el seu apartat Quart els expedients relatius a despeses de personal que queden subjectes a control financer permanent en substitució de la intervenció prèvia.  
En virtut de l'anterior, vista la proposta de la Intervenció General de la Generalitat, el Consell, a proposta del conseller d'Hisenda i Model Econòmic, prèvia deliberació, en la reunió de 8 d'abril de 2022,  
  
ACORDA  
  
Per al present exercici 2022, queden subjectes a control financer permanent, en substitució de la intervenció prèvia, a més dels expedients previstos en l'apartat Quart de l'Acord de 24 d'agost de 2012, del Consell, pel qual es determinen els extrems addicionals a comprovar per la Intervenció en l'exercici de la fiscalització de la despesa, els següents expedients de personal:  
- En els expedients relatius a despeses del personal que presta serveis en centres d'ensenyament dependents de la conselleria competent en matèria d'educació: nomenaments de personal per a la cobertura de vacants en llocs de personal no docent amb funcions d'atenció directa al públic.  
- En els expedients relatius a despeses de personal que presta serveis en centres dependents de la conselleria competent en matèria de benestar social: nomenaments de personal per a la cobertura de vacants en llocs amb funcions d'atenció directa al públic.  
  
València, 8 d'abril de 2022.  
  
La consellera secretària  
MÓNICA OLTRA JARQUE